CELEX: 62015CN0597
Language: da
Date: 2015-11-13 00:00:00
Title: Sag C-597/15 P: Appel iværksat den 13. november 2015 af Diapharm GmbH & Co. KG til prøvelse af kendelse afsagt af Retten (Ottende Afdeling) den 16. september 2015 i sag T-620/14, Diapharm GmbH & Co. KG mod Europa-Kommissionen

18.1.2016   
            
            
               DA
            
            
               Den Europæiske Unions Tidende
            
            
               C 16/25
            
         Appel iværksat den 13. november 2015 af Diapharm GmbH & Co. KG til prøvelse af kendelse afsagt af Retten (Ottende Afdeling) den 16. september 2015 i sag T-620/14, Diapharm GmbH & Co. KG mod Europa-Kommissionen
   (Sag C-597/15 P)
   (2016/C 016/31)
   Processprog: tysk
   
      Parter
   
   
      Appellant: Diapharm GmbH & Co. KG (ved Rechtsanwälte M. Weidner, T. Guttau og N. Hußmann)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Der afholdes mundtlig forhandling.
            
         
               —
            
            
               Den kendelse, der blev afsagt af Retten (Ottende Afdeling) den 16. september 2015 i sag T-620/14, ophæves.
            
         
               —
            
            
               Europa-Kommissionen tilpligtes at betale sagens omkostninger.
            
         
      Anbringender og væsentligste argumenter
   
   Appellanten har støttet sine påstande på to anbringender:
   Procedurefejl: Retten har begrundet sin afgørelse delvist utilstrækkeligt. Retten har ikke behandlet indholdet af Kommissionens skrivelse, som afslutter den påståede passivitet, detaljeret, og er således nået frem til en forkert afgørelse.
   Tilsidesættelse af EU-retten: Retten har med urette afslået, at betingelserne i artikel 265 TEUF er opfyldt, da Kommissionens passivitet ikke er ophørt. Derudover har Retten bedømt forordning (EF) nr. 1924/2006 (1) og navnlig dennes artikel 17 og 28, forkert. Suspenderede og tilladte sundhedsanprisninger skal ikke sidestilles. De retsvirkninger, der følger af overgangsbestemmelserne, er ikke tilstrækkeligt forudsigelige. Endelig er appellanten i modsætning til, hvad Retten har anført, umiddelbart og negativt berørt af Kommissionens vedvarende passivitet.
   
      (1)  Europa-Parlamentets og Rådets forordning (EF) nr. 1924/2006 af 20.12.2006 om ernærings- og sundhedsanprisninger af fødevarer, EUT L 404, s. 9.